text: 69-årig mand efterlyst
  13 november 2014 kl. 19.10
  Syd- og Sønderjyllands Politi efterlyser torsdag aften den 69-årige Ejvind Stage fra Bramming.
  Ejvind Stage forlod sit hjem klokken 9.50 torsdag formiddag og fortalte sin hustru, at han ville gå en tur.
  Hustruen har ikke set sin mand siden og valgte derfor at kontakte politiet.
  Ejvind Stage beskrives som 180 centimeter høj med kort gråt hår og måne. Han var iført mørkeblå kasket, sort jakke, sorte jeans og sorte vandrestøvler.
  Han skulle efter sigende have været nedtrykt, da han forlod sit hjem.
  Har du set ham, eller ved du hvor han er: kontakt politiet på telefon 114.
  
  